Trondheim 24. august 2017

**Protokoll kretsstyremøte nr 16 2016-2018**

Tilstede: Terje Roel, May Romundstad, Olav Noteng, Ståle Vaag og Christine Dahl(via skype på sak 81 og 87)), Torhild Aarbergsbotten, Bjørn Åge Berntsen og Rune Hagen

Forfall: Maria Bergsrønning Tanemsmo,

Adm: Robert Olsvik(sak 86), Eva Olsen(sak 81, 83 og 87) og Kjell Bjarne Helland

Sted: Idrettens Hus - Trondheim

Tid: Mandag, 21. august 2017

**Saksliste kretsstyremøte - møte nr. 16 2016-2018**

Sak 81/16-18 Protokoller

Sak 82/16-18 Referat og orienteringssaker

Sak 83/16-18 Regnskap 2. kvartal 2017

Sak 84/16-18 Spillemiddelsøknad 2018

Sak 85/16-18 Prinsipp servering alkohol ved arrangement og ved representasjon

Sak 86/16-18 Forslag fordeling midler – Salg Idrettsbingo AS

Sak 87/16-18 Anbefalinger til etablering av Ungdomsutvalg ny IK

Sak 88/16-18 Valg av logo – «Trøndelag Idrettskrets»

**Kommentar til innkallingen:**

Ingen

**Kommentar til sakslista:**

Ingen

**Sør-Trøndelag idrettskrets**

Terje Roel

Møteleder

# Sak 81/16-18 Protokoller

**Saksvedlegg**

1. Protokoll KS møte - møte nr. 15 2016-2018 datert 5. juli 2017

**Organisasjonssjefens innstilling til vedtak**

Protokollen godkjennes

**Vedtak:**

**Vedtaket var enstemmig, med følgende presisering:**

**Sak 73 f) May Romundstad inviterer til idemyldringsmøte rundt arbeidet med jubileumsdokument STIK 2019. Ungdomsutvalget v/Christine Dahl kobles på dette arbeidet også.**

# Sak 82/16-18 Referat og orienteringssaker

1. Orientering fra møte Interimsstyre 16. august 2017
2. Trondheim Idrettsklinikk AS
3. Idrettens Hederskveld 2017
4. Ønske om prinsipielle diskusjonssaker jfr e-post utveksling
5. Styremøte Rindal – samarbeid Trøndelag2023
6. Neste styremøte

**Organisasjonssjefens innstilling til vedtak:**

Referat- og orienteringssaker tatt til etterretning

**Vedtak:**

**Referatsakene tatt til etterretning.**

**I tillegg følgende kommentarer:**

**c)Idrettens Hederskveld arrangeres fredag 6. oktober 2017. Med start prisutdeling kl 18.00 og festmiddag og underholdning kl 20.15.**

**d)Saker for orientering/diskusjon/behandling i styret, kan meldes inn av alle styremedlemmer. Det oppfordres at disse sakene med saksvedlegg/fremlegg oversendes organisasjonssjef minst en uke før styremøte.**

**e)Det tas initiativ til styremøte i Rindal mandag 6. november 2017. Rindal kommune v/ordfører og rådmann kontaktes samt leder av idrettsrådet i Rindal. Trøndelag2023 planlegger også et arrangement i Rindal samme dag. Planer om felles aktivitet vil bli diskutert.**

**g)Neste styremøte mandag 25. september 2017 kl 17.00-20.00 på Idrettens Hus/Trondheim.**

# Sak 83/16-18 Regnskap 2. kvartal 2017

**Saksvedlegg**

a)Resultatrapport

b)Balanserapport

c)Kommentarer

**Saksfremlegg**

Det vises til tilsendte vedlegg.

Regnskap 2. kvartal 2017 viser ingen store avvik i forhold til vedtatt budsjett. Periodiseringen er som tidligere omtalt alltid en utfordring i kvartalsresultat første halvdel av året. Dette skyldes i det vesentligste at overføringer og kontobelastninger kommer i siste halvdel av året.

Det vil bli gitt en gjennomgang av regnskapet i styremøte.

**Organisasjonssjefens innstilling til vedtak:**

Regnskap for 2. kvartal 2017 tas til orientering

**Vedtak:**

**Som innstilling – vedtaket var enstemmig.**

# Sak 84/16-18 Spillemiddelsøknad 2018

**Saksvedlegg**

a)Ettersendes

**Saksfremlegg**

NIF sentralt har utarbeidet et utkast til søknad om spillemidler 2018. Søknaden er utarbeidet med utgangspunkt i idrettspolitisk dokument 2015-2019. Årets søknad fokuserer på at idrettsorganisasjonen står overfor noen utfordringer , dette være seg blant annet finansiering bruk av ny teknologi/økt grad av digitalisering.

Nord- og Sør-Trøndelag Idrettskrets har utarbeidet et felles innspillsdokument som oversendes NIF sentralt.

Frist for høringsinnspill til NIF sentralt er satt til 23. august 2017.

**Organisasjonssjefens innstilling til vedtak:**

Forslag tilsvar ble gjennomgått og enstemmig vedtatt med noen endringer.

**Vedtak:**

**Forslag til tilsvar spillemiddelsøknad 2018 enstemmig vedtatt uten endringer.**

# Sak 85/16-18 Prinsipp servering alkohol ved arrangement og ved representasjon

**Saksvedlegg**

a)Overordnet retningslinjer NIF

**Saksfremlegg**

NIF har nye retningslinjer og føringer på kostnader som belastes felleskapet i forbindelse med arrangementer, møter og aktiviteter i regi av NIF sentralt.

Idrettskretsene oppfordres til å følge opp dette i form av å være en egen juridisk enhet og ansvarlig organisasjonsledd regionalt.

Det legges derfor opp til en prinsipiell behandling rund følgende spørsmål:

Styret tar en diskusjon på de retningslinjer som allerede er innført sentralt, og hvilke retningslinjer STIK sin administrasjon, tillitsvalgte og inviterte skal forholde seg til ved representasjoner på interne og eksterne arrangementer, møter og aktiviteter hvor STIK bærer kostnadene.

Ved representasjoner, møter og arrangementer dekkes inntil to enheter drikke knyttet til måltider der anledning og sted er naturlig for det.

Retningslinjene følges opp fra henholdsvis styreleder på vegne av styret og organisasjonssjef på vegne av administrasjonen.

**Prinsipielle behandlinger rundt:**

* Alkoholservering interne arrangement STIK
* Alkoholservering ved representasjonsoppdrag STIK
* Alkoholservering ved arrangement som Idrettens Hederskveld, Idrettspolitisk vorspiel(Trøndelagmøte) osv..

**Organisasjonssjefens innstilling til vedtak:**

*Forslag til vedtak deles i ulike deler:*

1)Det skal ikke serveres alkohol i arrangementer hvor målgruppen er ungdom under 18 år.

2)Ved interne arrangement i STIK dekkes inntil to enheter drikke(mineralvann, øl eller vin) knyttet til måltider der anledning og sted er naturlig for dette.

3)Ved representasjonsoppdrag for STIK og hvor drikke må bekostes selv, følges rutinene til den aktuelle arrangører eller i henhold til vedtak i pkt 2).

4)Ved arrangement som Idrettens Hederskveld, Idrettspolitisk vorspiel(Trøndelagmøte), veiledersamlinger etc andre arrangement osv. dekkes inntil to enheter drikke(mineralvann, øl eller vin) der hvor dette er naturlig.

**Vedtak:**

**Pkt 1 og 3 enstemmig vedtatt uten endringer**

**Pkt 2 og 4 enstemmig vedtatt som følger:**

**2) Ved interne arrangement i STIK dekkes inntil to enheter drikke(mineralvann, øl eller vin) knyttet til middag der anledning og sted er naturlig for dette.**

**4)Ved arrangement som Idrettens Hederskveld, Idrettspolitisk vorspiel(Trøndelagmøte), veiledersamlinger etc andre arrangement osv. dekkes inntil to enheter drikke(mineralvann, øl eller vin).**

# Sak 86/16-18 Forslag – fordeling midler salg av Idrettsbingo AS

**Saksvedlegg**

a)Ingen

**Saksfremlegg**

Idrettsbingo AS var tidligere et heleid datterselskap av Sør-Trøndelag Idrettskrets. Dette selskapet ble solgt 1. oktober 2013.

Oppgjør etter fradrag kostnader for tjenester fra revisor og juridisk - utgjorde kr 9.894.015.

Dette utgjør i dag en vesentlig del av egenkapitalen til Sør-Trøndelag Idrettskrets.

Fra 1. januar 2018 sammenslås idrettskretsene i Nord- og Sør-Trøndelag. I den forbindelse vil det være naturlig å fordele midler herfra til særkretser og idrettsråd tilknyttet dagens Sør-Trøndelag Idrettskrets. Utbetalingene vil skje i løpet av første kvartal 2018.

Det vil i styremøte bli presentert ulike fordelingsprinsipper og resultatene av disse.

**Organisasjonssjefens innstilling til vedtak:**

Utbetaling med bakgrunn i salg av Idrettsbingo AS gjennomføres i henhold til de størrelser og fordelingsprinsipper fremkommet under behandlingen av saken.

**Vedtak:**

**De innspill som fremkom under diskusjonen tas med i det videre arbeidet i denne saken.**

**Saken legges frem for endelig behandling i styremøte den 25. september 2017.**

# Sak 87/16-18 Anbefalinger til etablering Ungdomsutvalg nye «Trøndelag Idrettskrets»

**Saksvedlegg**

a)Forslag fra styremedlem Christine Dahl

**Saksfremlegg**

Ungdomsutvalget i Sør-Trøndelag Idrettskrets (STIK) ble opprettet i 2012. Utvalget har bestått av styremedlemmer fra STIK, deltagere fra særkretser og idrettslag. Utvalget har også hatt med seg en administrativ ressurs fra STIK med fagansvar for dette alderssegmentet.

Det fremmes her et innspill til det nye styret i «Trøndelag Idrettskrets» om en videreføring/etablering av et Ungdomsutvalg i den nye idrettskretsen.

**Organisasjonssjefens innstilling til vedtak:**

Styret i Sør-Trøndelag Idrettskrets oppfordrer det nye styret i «Trøndelag Idrettskrets» å etablere en innretning som for eksempel kan være et utvalg med fokus på Ungdom for å fremme satsning på Ungdom i det nye fylket og idrettskretsen.

**Vedtak:**

**Som innstilling – med følgende tillegg: Forslaget fra STIK’s Ungdomsutvalg legges frem for den nye styret i «Trøndelag Idrettskrets» -**

**vedtaket var enstemmig.**

# Sak 88/16-18 Valg av ny logo i nye «Trøndelag Idrettskrets»

**Saksvedlegg**

a)Dagens logo i Sør-Trøndelag Idrettskrets

b)Forslag ny logo «Trøndelag Idrettskrets»

**Saksfremlegg**

I forbindelse med sammenslåing av idrettskretsene i Nord- og Sør –Trøndelag vil det være nødvendig med endring av logo. Forslaget til ny logo følger de retningslinjer gitt NIF med tanke på format, layout, bruksområder og rettigheter ved ekstern bruk.

Interimsstyret har bedt om innspill fra de respektive styrene i de to idrettskretsene.

Forslaget vil deretter bli behandlet på det planlagte konstituerende idrettskretstinget den 26. november 2017.

**Organisasjonssjefens innstilling til vedtak:**

Fremlagte forslag til ny logo støttes og innspillet oversendes interimsstyret.

**Vedtak:**

**Som innstilling – vedtaket var enstemmig.**